વૅલેન્ટાઇન ડે : બીજા વિશ્વયુદ્ધની એ પ્રેમકહાણી જેનાં બીજ ગુજરાતમાં રોપાયાં\nયિષિ અને યાદ્વિગા

યાદ્વિગા પ્યોત્રોફ્સકા અને યેષિ તોમાષેક બંને મૂળ પોલૅન્ડનાં છે અને તેમનું લગ્ન 2008માં થયું હતું.  

લગ્ન થયું ત્યારે બંને સિત્તેરની વય વટાવી ચૂક્યાં હતાં, એટલે કે તેમણે જીવનની ઢળતી સંધ્યામાં લગ્ન કર્યું હતું. 

લગ્ન 2008માં થયું પણ તેમની વચ્ચેના પ્રેમનાં બીજ 40ના દાયકામાં રોપાયાં હતાં, જે બીજા વિશ્વયુદ્ધની શરૂઆતનો સમય હતો.

જર્મનીના આક્રમણ સાથે કહાણીની શરૂઆત 

અચાનક શરૂ થયેલા આ યુદ્ધને કારણે પોલૅન્ડ પર આફત આવી, જર્મની અને સોવિયેટ સંઘના હુમલામાં અનેક લોકોનાં મૃત્યુ થયાં અને હજારો લોકો ઘરવિહોણા થયા. 

આવા સંજોગોમાં અનેક લોકોને પોતાનાં ઘરબાર છોડીને હિજરત કરવાની ફરજ પડી હતી.

આવી યુદ્ધની સ્થિતિમાં બાળકો સૌથી વધારે કફોડી સ્થિતિમાં મુકાયાં હતાં. 

આવી મુશ્કેલ સ્થિતિમાં પોલૅન્ડમાં બનેલી નિર્વાસન સરકારના પ્રથમ વડા પ્રધાન અને સશસ્ત્ર સેનાના કમાન્ડર ઇન ચીફ જનરલ સિકોર્સકીએ બ્રિટનના તત્કાલીન વડા પ્રધાન વિન્સ્ટન ચર્ચિલને એક પત્ર લખ્યો હતો. 

આ પત્રમાં તેમણે બાળકોનું રક્ષણ કરવા તેમજ તેમને સ્વચ્છ આબોહવા ધરાવતા અને જ્યાં યુદ્ધની પરિસ્થિતિ ન હોય તેવા દેશમાં લઈ જવાની વ્યવસ્થા કરવાનું પણ કહ્યું હતું. 

અહીંથી શરૂ થાય છે જામનગરની કહાણી. 

જામનગરમાં પ્રેમ 

જામનગર એ વખતે નવાનગર તરીકે ઓળખાતું હતું. નવાનગરના મહારાજા દિગ્વિજયસિંહ ચેમ્બર ઑફ ઇન્ડિયન પ્રિન્સેસની આગેવાની કરતા હતા અને બ્રિટિશ ઇમ્પિરિયલ વૉર કૅબિનેટના સભ્ય પણ હતા. 

તેમને માલૂમ પડ્યું કે બાળકોની દશા ખૂબ ખરાબ છે અને તેમને સુરક્ષિત સ્થળ પર ખસેડવાની તજવીજ ચાલી રહી છે. 

મહારાજા દિગ્વિજયસિંહે તરત પોલૅન્ડનાં શરણાર્થી બાળકો તરફ હાથ લંબાવ્યો અને જામનગરના દરવાજા ખોલી દીધા. 

એક હજાર જેટલાં પોલૅન્ડનાં અનાથ બાળકો જામનગરના આંગણે આવ્યાં. 

મહારાજાએ જામનગરથી આશરે 30 કિમી દૂર બાલાચડીમાં બાળકો માટે ખાસ છાવણી બનાવી હતી, જેમાં આ બાળકો માટે રહેવાની વ્યવસ્થા કરવામાં આવી.

1942થી 1946 સુધી પોલૅન્ડથી આવેલાં બાળકો બાલાચડીમાં રહ્યાં હતાં. જેમાં યાદ્વિગા અને યેષી પણ હતાં. 

યેષી એ સમયે 14 વર્ષનાં હતાં. છાવણીમાં રહેતાં બાળકોમાં યાદ્વિગા તેમને ખૂબ પસંદ હતાં. 

બીબીસી સાથે વાત કરતા યેષીએ કહ્યું હતું, "અમે સોવિયેટ યુનિયનના અનાથાલયમાં હતા. ત્યાંથી સાથે ભારત આવ્યાં હતાં. મસ્કત, ઈરાન થઈને અમે મુંબઈ પહોંચ્યાં હતાં." 

"મુંબઈથી અમે બાલાચડી આવ્યાં હતાં. યાદ્વિગાને સૌપ્રથમ વખત હું...\n\ntl;dr:
પોલૅન્ડની આ એક એવી લવસ્ટોરીની જે પાંગરી બીજા વિશ્વયુદ્ધના પડછાયામાં અને એનાં બીજ રોપાયાં ગુજરાતના જામનગરની નજીક બાલાચડીમાં.